107 
snylter paa Tudser og aldrig lægger deres Æg paa andre Dyr. At 
der af og til er fundet en Frø med Larver, og at Portschinsky med¬ 
deler, at det ved St. Petersborg særligt er Rana, det gaar ud over, 
tyder paa, at Padder i Almindelighed angribes. Men angribes ogsaa 
f. Eks. Pattedyr af samme Flueart? Dette Spørgsmaal maa fore¬ 
løbigt lades ubesvaret. 
Men hvilken Art er det da, der angriber Tudsen? Paa For- 
haand skulde man vel være tilbøjelig til at antage, at Dr. H. J. 
Flansen, der bestemte de af Mortensen klækkede Fluer at være 
Lucilia sylvarum Meig., havde Ret i denne sin Bestemmelse; han er 
sikkert den bedste Fluekender af dem, der indtil da har set de klæk¬ 
kede Imagines. Men da den Mulighed ikke er udelukket, at mere 
end én Art Lucilia snylter paa Buf o, kan man ikke. uden videre 
kassere de andres Bestemmelser. Moniez kalder sin Flue L. bufo- 
nivora , Mortensen sin L. sylvarum Meig., Hesse sin L. splendida 
Zett. Meig., og fra anden Side foreslaas L. sericata (A. Hertz), ja 
endog Calliphora i 2 Arter (Guthrie). Alt dette kan næppe være 
rigtigt. Inspektor W. Lundbeck har været saa venlig paa min 
Opfordring at sammenligne Moniez’s Beskrivelse af L. bufonivora 
med de i den danske Samling værende Eksemplarer af Lucilia 
sylvarum Meig. Han mener, at det ikke er ganske udelukket, at 
de to Arter kan være den samme. Men Spørgsmaalet om disse 
Lucilier hænger i høj Grad sammen med Spørgsmaalet om, hvor 
mange europæiske Arter af Slægten der findes. Det Par Dyr af 
hver Art, der i det herværende Museum er opstillet i den Kasse, 
hvor Lucilierne staar, skal ikke bidrage meget til at løse Gaaden. 
Det er sikkert nødvendigt at foretage talrige Indsamlinger af Ima¬ 
gines, inden der kan vindes Klarhed over Synonomien. Og hvad ved 
vi egentlig om Arternes Levevis? Altfor lidt til at fælde en ende¬ 
lig Dom. Masser af Klækninger maa ogsaa prøves, og det ind¬ 
samlede og det klækkede Materiale sammenlignes. Jeg skal i denne 
Forbindelse henvise til et Fotografi hos Graham-Smith (28). 
Fotografiet forestiller et Antal Eksemplarer af Lucilia caesar af 
megét forskellig Størrelse. Størrelsen er betinget af tilstrækkelig 
eller utilstrækkelig Ernæring af Larven, og Fotografiet kunde tyde 
paa, at man kan vente sig artige Overraskelser, naar det klæk¬ 
kede Materiale engang skal sammenlignes med det indsamlede. 
Det kan ogsaa fastslaas, at Fluerne angriber sunde Tudser. 
